‘ไอแบงก์’ จัดให้กู้บ้าน แถมปลดหนี้
ไอแบงก์จัดเต็มออก 3 ผลิตภัณฑ์ สินเชื่อบ้าน เงินฝาก หนังสือค้ำประกัน ชูจุดเด่น กู้ซื้อบ้านแถมรีไฟแนนซ์บัตรเครดิตสูงสุด 20 ล้าน&nbsp;
12 ก.ย. 2559

ไอแบงก์จัดเต็มออก 3 ผลิตภัณฑ์ สินเชื่อบ้าน เงินฝาก หนังสือค้ำประกัน ชูจุดเด่น กู้ซื้อบ้านแถมรีไฟแนนซ์บัตรเครดิตสูงสุด 20 ล้าน  
น.ส.วีณา เตชาชัยนิรันดร์ กรรมการและรักษาการผู้จัดการ ธนาคารอิสลามแห่งประเทศไทย (ไอแบงก์) เปิดเผยว่า เนื่องในโอกาสวันตรุษอีฎิ้ลอัดฮาของพี่น้องมุสลิมทั่วโลก เพื่อร่วมเฉลิมฉลองความสุข ธนาคารจึงได้ออก 3 ผลิตภัณฑ์ ได้แก่ สินเชื่อบ้านสุขคูณ 4 เพื่อไถ่ถอนที่อยู่อาศัย ควบคู่อเนกประสงค์ รีไฟแนนซ์หนี้บัตรเครดิต สูงสุดไม่เกิน 20 ล้านบาท และสินเชื่อบ้านปลอดภาระ เพื่อเสริมสภาพคล่องสูงสุดไม่เกิน 5 ล้านบาท สำหรับวงเงินสินเชื่ออเนกประสงค์ รีไฟแนนซ์บัตรเครดิต โดยเงินเพื่อชำระเงินสมทบตะกาฟุล แบบมีหลักประกัน ขั้นต่ำ 3 ปี สูงสุดไม่เกิน 10 ปี ตั้งแต่วันที่ 9 ก.ย. 2559 ถึงวันที่ 31 มี.ค. 2560 หรือวงเงินโครงการเต็มอย่างใดอย่างหนึ่ง 
พร้อมทั้งออกแคมเปญ เงินฝาก “ออมทรัพย์พิเศษ 4 เดือน” ผลตอบแทนที่คาดว่าจะได้รับสูงถึง 1.4% เปิดบัญชีขั้นต่ำเพียง 1 หมื่นบาท และสามารถฝากเพิ่มครั้งต่อไปไม่ต่ำกว่า 1,000 บาท โดยไม่จำกัดจำนวนครั้งในการฝาก สูงสุดไม่เกิน 4 ล้านบาท/บัญชี เริ่มฝากได้ตั้งแต่วันนี้-9 ต.ค. 2559
นอกจากนี้ ไอแบงก์ยังบริการออกหนังสือค้ำประกันอิเล็กทรอนิกส์ (ibank e-Bidding) โดยผ่านระบบการจัดซื้อจัดจ้างภาครัฐ (e-Bidding) ของกรมบัญชีกลาง เพื่อความสะดวก รวดเร็ว ไม่ต้องเสียเวลาในการเดินทางไปขอออกหนังสือค้ำประกันกับทางธนาคาร และลดค่าใช้จ่ายในการดำเนินการและการจัดการด้านเอกสารอีกด้วย